Pohjois-Euroopan suurimmilla kahvifestivaaleilla valittiin muun muassa vuoden suodatinkahvi ja espresso sekä Suomen paras kahvila.

Kahveista arvioitiin makeutta, tasapainoa ja jälkimakua.­

Viidettä kertaa järjestetyllä Helsinki Coffee Festivaleilla palkittiin jälleen kahveja ja alan yrityksiä. Kaapelitehtaalla viime viikonlopun kestäneillä Pohjois-Euroopan suurimmilla kahvifestivaaleilla kävi 6500 vierailijaa, tiedotteessa kerrotaan.

Tuomaristo valitsi vuoden suodatinkahvin 18 kahvin joukosta. Espressokilpailussa oli mukana 14 paahtimon espressoa. Viiden hengen raati arvioi kahvien tasapainoa, makeutta ja jälkimakua.

Tuomaristoon kuuluivat keittiömestari Henri Alen, kahvialan ammattilainen Hanna Huhtonen, näyttelijä Eero Ritala sekä sosiaalisen median kautta tuomareiksi valikoituneet kahvifanit Elisabeth Rundlöf ja Sami Singh.­

Suodatinkahveista voittajaksi nousi tallinnalaisen pienpaahtimo The Brick Roasteryn Kenia Nguttu AA -kahvi.

Toistaiseksi sitä ei saa Suomesta, mutta tapahtuman tiedotteessa kerrotaan, että voittanutta kahvia voi tilata pääsiäisen jälkeen verkkokaupasta ja suunnitelmissa on, että pienpaahtimo avaa kahvilan Helsinkiin toukokuussa.

Espressoista parhaan palkinnon sai lahtelaisen pienpaahtimo Caffin Colombia La Cristalina Bourbon.

Voittajasuodatinkahvi sai erityisesti pisteitä sen makeudesta ja jälkimausta. Voittajaespressossa ratkaisi makeus.

Suomen paras kahvila -tunnustus jaettiin yleisöäänestyksen perusteella. Paras paahtimo valittiin yleisöäänestyksen, tapahtumassa järjestetyn paahtimopitchauksen sekä vuoden suodatinkahvi -kilpailun pisteiden mukaisesti.

Suomen parhaaksi kahvilaksi nousi Helsingin Punavuoressa sijaitseva Kaffa Roastery. Suomen parhaaksi paahtimoksi palkittiin Tolkkisissa sijaitseva Robert Paulig Roastery.

Vuoden suodatinkahvi

1. The Brick Roasteryn kahvi Kenia Nguttu AA

2. Jaettu toinen sija Cafetoria Roasteryn kahvi Kenya Gayuku-ini AA sekä Robert Paulig Roasteryn kahvi Finca El Paraiso Plum

3. Caffin kahvi Etiopia Chelelektu Natural

Vuoden espresso

1. Caffin espresso Colombia La Cristalina Bourbon

2. Johan & Nyströmin espresso Fundamental

3. Pauligin espresso Tea Rose Paulig Kulma

Suomen paras kahvila

1. Kaffa Roastery, Pursimiehenkatu 29 A, Helsinki

2. Good Life Coffee, Kolmas linja 17, Helsinki

3. Kahvila Satamatie 6, Lappeenranta

Suomen paras paahtimo

1. Robert Paulig Roastery, Porvoo

2. Kaffa Roastery, Helsinki

3. Paulig, Helsinki

Vuoden musta tee

1. Théhuoneen musta tee Yunnan Organic Wild Black

2. Pirkanmaan paahtimon musta tee Organic Cha Darjeeling Black

3. The Good Guys Kombuchan musta tee Copper Sunset (Singharaja Wirytips)

Kilpailuissa olivat arvioitavina seuraavat suodatinkahvit:

Johan&Nyström: Carlos Tunubala Micro Lot, Indonesian embassy (Tropical mountains): Semendo Fine Robusta, Arvid Nordquist: Arvid Nordquist Selection Amigas, The Brick Roastery: Kenia Nguttu AA, Good Life Coffee: La Angostura Costa Rica, Kahwe vaalea 1/5 Kolumbia Luis Collazos tilakahvi, Lehmus Roastery: Limited Kinyovu Burundi, Robert Paulig Roastery: Finca El Paraiso Plum suodatinkahvi, Embassy of Peru: Geisha Rost & CO Honduras Filter FTO, Pirkanmaan Paahtimo: Nicaragua El Bosque Red Honey, Paulig: Juhla Mokka, Meira: Segafredo Biondo, Caffi: Etiopia Chelelektu Natural, Inka Paahtimo: Kenya Gathiga AA, Kaffa Roastery: Huye Mountain Natural, Rwanda ja Cafetoria Roastery: Kenya Gayuku-ini AA.

Espressoista kilpailussa olivat mukana:

Kaffa Roastery: Huye Mountain Natural, Rwanda, Inka Paahtimo: Colombia Geisha La Estrella, Paulig Paulig Kulma: Tea Rose, Pirkanmaan paahtimo: Ruanda Nyamasneke #61 Peaberry, Sweet Life Oy: Pascucci-merkkistä, Lehmus Roastery: Limited Kinyovu Burundi, Caffi: Colombia la cristalina bourbon, Rost Rost Peru Espresso, Embassy of Peru: Luna (Tropical Mountains), Good Life Coffee: La Angostura, Costa Rica, The Brick Roastery: Honduras Marcala, Johan&Nyström: Fundamental, Cafetoria: Rwanda Mahondo natural ja Robert Paulig Roastery: Notes of nature KORPI.

Kahviraatiin kuuluivat keittiömestari Henri Alén, kahvialan ammattilainen Hanna Huhtonen, näyttelijä Eero Ritala sekä kahvifanit Elisabeth Rundlöf ja Sami Singh.